Noen ganger tror jeg jeg er forbannet.
På grunn av noe som skjedde før jeg ble født.
For lenge siden var det en familie.
Pap á en var musiker.
Han og familien sang og danset og var fornøyd med livet.
Men han hadde også en drøm. Å spille for verden.
Og en dag dro han med gitaren sin for godt.
Og mam á en...
Hun hadde ikke tid til å gråte over den bortløpne musikeren.
Etter å ha fjernet all musikk fra livet sitt klarte hun...
...å forsørge datteren sin.
Hun brettet opp ermene og lærte å lage sko.
Hun kunne ha laget godteri, fyrverkeri eller undertøy...
...til brytere, men hun valgte sko.
Så lærte hun datteren sin å lage sko.
Og senere lærte hun svigersønnen sin det.
Så begynte barnebarna hennes med det.
Bedriften hennes vokste i takt med familien.
Musikken hadde splittet familien...
...men skoene holdt dem sammen.
Den kvinnen var tippoldemoren min, mamá Imelda.
Hun døde lenge før jeg ble født.
Men familien min forteller om henne hvert år på día de los Muertos...
...de dødes dag.
Og datteren hennes er oldemoren min, mamá Coco.
Hola, mamá Coco.
Hvordan går det, Julio?
Navnet mitt er faktisk Miguel.
Mamá Coco har problemer med hukommelsen.
Men det er fint å snakke med henne. Jeg forteller henne nesten alt.
Jeg pleide å løpe slik. Men nå løper jeg slik, mye raskere.
Og vinneren er superheltinnen Coco!
Jeg har et smilehull på én side.
Smilehull, ikke smilehull.
Miguel, spis maten din.
Min abuelita, hun er mamá Cocos datter.
Du er syltynn, mijo. Ta litt mer.
Nei, gracias.
Jeg spurte om du ville ha mer tamales!
Sí?
Jeg syntes du sa det!
Abuelita styrer huset vårt akkurat som mamá Imelda.
Ikke noe musikk!
Vi må være den eneste familien i Mexico som hater musikk.
Og det er greit for familien min. Men for meg...
- Vær tilbake til lunsj, mijo. - Glad i deg, mamá.
Jeg er ikke som resten av familien!
- Hola, Miguel! - Hola!
- Muchas gracias. - De nada, Miguel.
Hei! Dante!
Sitt. Ned. Rull rundt. Gi labb.
Knoke!
Flink bisk!
Jeg vet jeg ikke skal elske musikk.
Men det er hans feil, ikke min!
Ernesto de la Cruz. Tidenes største musiker.
På denne plazaen tok Ernesto de la Cruz de første skrittene...
...mot å bli den mest populære sangeren i Mexicos historie.
Han begynte som et null fra Santa Cecilia, som meg.
Men når han spilte musikk, elsket folk ham.
Han spilte i filmer.
Han hadde en kjempekul gitar. Han kunne fly!
Og skrev knallsanger.
Men favoritten min er...
- Forglem meg ei - Forglem meg ei
Om jeg må forlate deg
- Forglem meg ei - Forglem meg ei
Og gråt ikke for meg For selv om jeg er langt av sted
Er du mitt hjertes klang Hver kveld langt vekk fra deg
Så synger jeg en hem'lig sang Forglem meg ei
Vi er alltid sammen, vi
- Husk på meg - Husk på meg
Det er gitarens melodi
Vit at jeg er med deg Det er alltid du og jeg
Til du er i min favn igjen
Han levde et drømmeliv.
Til 1942.
Da han ble knust av ei klokke.
Jeg vil være som ham.
Noen ganger føler jeg at jeg og de la Cruz er forbundet.
Hvis han kunne spille musikk, kan kanskje jeg også en dag.
Hvis det ikke var for familien min.
- Ay-ay-ay, muchacho. - Hva?
Jeg ba om en skopuss, ikke livshistorien din.
Beklager.
Jeg kan ikke snakke om noe av dette hjemme.
Var jeg deg, ville jeg gått til familien min og sagt...
..."Jeg er musiker. Takle det."
- Det kunne jeg aldri gjort. - Du er vel musiker?
Jeg vet ikke. Jeg spiller bare for meg selv.
Ble de la Cruz verdens beste musiker ved å skjule evnene sine?
Nei! Han gikk ut på plazaen og spilte høyt.
Mira, de gjør klart til i kveld!
Musikkonkurransen for día de Muertos.
DÍA DE MUERTOS TALENTSHOW PLAZE SANTA CECILIA - KL. 19.00
Meld deg på hvis du vil være som helten din!
Nei! Familien min ville få hetta!
Er du for redd, ha det gøy med å lage sko.
Hva sa de la Cruz alltid?
Grip øyeblikket?
Vis meg hva du kan, muchacho.
Med meg som første publikum.
Miguel!
- Abuelita! - Hva gjør du her?
La barnebarnet mitt være i fred.
Vær så snill, doña! Jeg fikk bare skoene pusset.
Jeg kjenner knepene dine, mariachi. Hva sa han til deg?
Han viste meg bare gitaren sin.
Fy skamme deg.
Barnebarnet mitt er en søt liten angelito querido cielito.
Han vil ikke ha noe med musikken din å gjøre. Hold deg unna.
Ay, pobrecito. Å, estás bien, mijo.
Du vet bedre enn å være her!
Bli med hjem. Nå.
Hvor mange ganger har vi sagt at plazaen kryr av mariachier?
Ja, onkel Berto.
- Nei, nei, nei. - Gå vekk!
Det er bare Dante.
Gi aldri en løshund navn. De vil alltid følge deg. Hent skoen min.
Jeg fant sønnen deres på Mariachi-torget.
Ay, Miguel!
Du vet hva abuelita syns om plazaen.
- Jeg pusset bare sko. - En musikers sko!
Men alle fotgjengerne er på plazaen.
Sier abuelita ikke mer Plaza, så blir det slik.
- Men hva med i kveld? - Hva skjer i kveld?
Et talentshow. Jeg tenkte jeg kunne...
- Melde deg på? - Kanskje?
Du har ikke talent til et slikt show.
Hva skal du gjøre? Pusse sko?
Det er día de los Muertos.
Ingen skal noen steder. I kveld står familien i fokus.
Alterrommet. Vámonos.
Ikke se slik på meg.
Det er den eneste kvelden i året våre forfedre kan besøke oss.
Vi har satt bilder av dem på alteret så åndene deres kan komme.
Det er veldig viktig.
Setter vi dem ikke opp, kan de ikke komme.
Vi har laget all denne maten, satt ut alt de elsket i livet, mijo.
Alt for å føre familien sammen.
Ikke snik deg ut. Hvor skal du?
Jeg trodde vi var ferdige.
Ay, Dios mio. Skal du være i denne familien, så still opp for den.
- Ikke end opp som... - Som mamá Cocos papá?
Nevn aldri den mannen! Han er det best å glemme.
Men det er du som...
Jeg bare...
Men... Jeg...
Papá? Papá er hjemme.
Mamá, cálmese.
Kommer papá hjem?
Nei. Det går bra. Jeg er her.
Hvem er du?
Hvil deg, mamá.
Jeg er streng mot deg fordi jeg bryr meg om deg, Miguel. Miguel?
Hva skal vi gjøre med den gutten?
Du har rett. Nettopp det han trenger.
Det er deg. Kom inn. Skynd deg, Dante!
Du vil få meg i trøbbel, gutt. Noen kan høre meg.
Skulle ønske noen ville høre meg.
Noen andre enn deg. Æsj. Ok.
Perfecto!
Forglem meg ei
Jeg må synge. Jeg må spille!
Musikken er ikke bare i meg, den er meg.
Når jeg er nedfor, spiller jeg gitar.
Resten av verden kan følge reglene, men jeg må følge hjertet.
Du kjenner følelsen av at det er en sang i luften og...
...den bare spilles for deg?
Den føles så nær
Nær nok til å berøres
Tro det er sant At jeg ønsket det og at ønsket vant
Du må ha tro, søster.
Men, padre, han vil ikke høre.
Han vil høre på musikk.
Undervurder aldri musikkens kraft.
Men faren min gir meg aldri lov.
Jeg er ferdig med å be om lov.
Ikke la øyeblikket gå fra deg.
Grip det!
Señor de la Cruz, hva fikk deg til å gripe øyeblikket?
Jeg måtte tro på drømmen min. Ingen ville gi meg den.
Det var opp til meg å gripe etter drømmen.
- Ta tak i den og virkeliggjøre den. - ...og virkeliggjøre den.
Jeg skal ikke gjemme meg mer, men gripe øyeblikket!
Jeg skal spille på Mariachi-torget om det er det siste jeg gjør.
Día de los Muertos har begynt!
Nei. Vi må lage en tydelig vei å følge.
Blomsterbladene må lede forfedrene våre hjem.
De må få all maten og drikken på alteret.
Mamá! Hvor skal vi sette dette bordet?
På gårdsplassen, mijos.
- Nede ved kjøkkenet? - Sí. Like ved det andre.
- Kom deg under! - Miguel?
Ingenting! Mamá, papá. Jeg...
Miguel, din abuelita fikk en vidunderlig ídé.
Det er på tide at du begynner på verkstedet hos oss.
- Hva? - Ikke mer skopuss.
Du skal lage dem hver dag etter skolen.
Å! Vår Migueli-ti-ti-ti-to fortsetter familietradisjonen.
Og på Día de los Muertos! Forfedrene dine blir så stolte.
Du vil lage sandaler som din tante Victoria.
Og wingtips som din papá Julio.
Men hva om jeg ikke er god til å lage sko?
Miguel. Familien din vil hjelpe deg.
Du er en Rivera. Og en Rivera er...
En skomaker. Tvers igjennom.
Det er gutten sin! Berto!
Få fram godsakene. Jeg vil skåle.
Nei, Dante. Stans!
Nei, nei, nei!
De la Cruz' gitar?
Papá?
Mamá Coco, er din papá Ernesto de la Cruz?
Papá!
Papá! Det er ham!
Jeg vet hvem tippoldefaren min var.
Miguel, gå ned derfra.
Mamá Cocos far var Ernesto de la Cruz!
- Hva mener du? - Jeg skal bli musiker!
Hva er alt dette? Har du hemmeligheter for familien din?
Det er all tida han bruker på plazaen.
- Fyller hodet med gale fantasier. - Det er ingen fantasi.
Den mannen var Ernesto de la Cruz! Historiens største musiker!
Vi har aldri visst noe om denne mannen!
Men uansett hvem han var, forlot han familien sin.
Dette er ingen framtid for sønnen min.
Men, papá, du sa at familien min ville veilede meg.
De la Cruz er i familien min.
Det er meningen at jeg skal spille.
Aldri! Mannens musikk var en forbannelse. Du får ikke lov.
- Bare la... - Miguel...
Hør på familien din. Ikke mer musikk.
- Bare hør meg spille! - Ikke mer å diskutere.
Vil du ende som den mannen? Glemt?
Utestengt fra familiens alter?
Jeg bryr meg ikke om jeg er på et dumt alter.
- Nei! - Mamá!
Der. Ingen gitar. Ingen musikk.
Kom. Du vil føle deg bedre etter å ha spist med familien din.
Jeg vil ikke være i denne familien!
Miguel!
Jeg vil spille på plazaen. Kan jeg melde meg på?
Har du et instrument?
Nei. Men kan jeg låne en gitar...
Musikere må ta med egne instrumenter.
Finner du en gitar, setter jeg deg på lista.
- Får jeg låne gitaren? - Beklager, muchacho.
- Har dere en gitar til overs? - Nei.
- Jeg trenger en gitar en liten stund. - Kom deg vekk.
Tippoldefar, hva skal jeg gjøre?
"GRIP ØYEBLIKKET!" - Ernesto de la Cruz
Nei, nei, nei! Dante, ikke! Cállate! Hysj!
Unnskyld.
Señor de la Cruz, ikke bli sint. Jeg heter Miguel.
Jeg er tippoldebarnet ditt. Jeg må låne denne.
Familien vår mener at musikk er en forbannelse.
Ingen av dem skjønner, men jeg vet du ville ha skjønt.
Du ville ha bedt meg følge hjertet. Gripe øyeblikket!
Er det i orden for deg, skal jeg spille på plazaen. Som deg!
Gitaren er borte!
Noen har stjålet de la Cruz' gitar!
Vinduet er knust. Se!
Hvem er der inne?
Beklager. Det er ikke som det ser ut. De la Cruz er min...
Det er ingen her.
- Miguel! - Mamá!
Kom hjem. Hvor er du?
Dios mio! Lille gutt. Går det bra? Få hjelpe deg.
Takk. Jeg...
Kan du passe deg? Jøss!
Se så stor hun holder på å bli.
Dante!
Ser du meg? Vent! Hva skjer? Dante!
Unnskyld.
Miguel?
- Miguel? - Miguel?
Er du her? Og ser du oss?
Vår Miguel-ti-ti-ti-to!
Hvordan kjenner jeg dere?
Vi er familien din, mijo.
- Tante Rosita? - Sí.
- Papá Julio? - Hola.
Tante Victoria?
Han virker ikke helt død.
Han er ikke helt i live heller.
Vi trenger mamá Imelda. Hun kan ordne dette.
Oye! Det er mamá Imelda.
Hun kom ikke til den andre siden.
- Hun sitter fast! - På den andre siden!
Onkel Oscar? Onkel Felipe?
Hei, Miguel.
Jeg har en følelse av at dette har med deg å gjøre.
Men kan ikke mamá Imelda komme til oss...
Da drar vi til henne. Vámonos!
Kom igjen, Miguel. Det går bra.
Dante, vent!
Hold deg hos meg, bisken. Vi vet ikke... hvor...
Så dette er ingen drøm. Dere fins virkelig.
- Trodde du vi ikke gjorde det? - Jeg vet ikke.
Trodde kanskje det var en skrøne som voksne forteller barn.
- Som vitaminer. - Vitaminer fins virkelig.
Nå tror jeg de kanskje er det.
Mija, det er ikke pent å stirre på... Ay! Santa Maria!
Er det... Alebrijes! Men de er...
Ekte alebrijes. Åndevesener.
De veileder sjeler på reisen deres.
Se deg for. De legger igjen caquitas overalt.
Velkommen tilbake til De Dødes Land.
Ha alle gaver klare for å komme inn igjen.
RETURER
Velkommen tilbake. Noe å fortolle?
Noen churros. Fra familien min.
Vidunderlig. Neste.
Har du reiseproblemer, vil ansatte i Kontoret for familie-...
...gjenforeninger hjelpe deg.
AVREISER
Neste familie.
Bildene av dere er på deres sønns alter. Ha et flott besøk.
Gracias.
Husk å vende tilbake før soloppgang. Ha et fint besøk.
Neste. Bildet av deg er på din tannleges alter.
- Gracias. - Neste?
Ja! Det er meg. Frida Kahlo.
Skal vi hoppe over skanneren?
Jeg har masse altre. Det blir for mye for blinkegreia.
Uff da, ingen har visst satt opp bilde av deg, Frida.
Det er løgn at jeg er Frida.
Og jeg ber om unnskyldning.
Har du ikke bilde på et alter, får du ikke krysse brua.
Jeg haster bare over. Du vil ikke merke at jeg er borte.
Hei!
Nesten... framme. Bare litt lenger.
Opp-San...
Greit. Hvem bryr seg? Teite blomsterbru!
Jeg vet ikke hva jeg skulle gjort hvis ingen satte opp bilde av meg.
- Neste? - Kom igjen, mijo. Vår tur.
Velkommen tilbake, amigos. Noe å fortolle?
Ja, faktisk.
Hola.
Søker Marta Gonzales-Ramos. Meld deg i etasje sju.
Jeg savner nesen min.
KONTORET FOR FAMILIEGJENFORENINGER
Hjelp oss, amigo. Vi må til masse altre i kveld.
Vi besøker ikke din ekskones familie på Día de Muertos!
Jeg vil snakke med sjefen!
Beklager, her står det at ingen har satt opp bilde av deg.
Familien min har alltid satt opp bilde av meg på alteret.
Den djevleboksen forteller bare løgner!
- Mamá Imelda? - Å, mi familia!
Jeg fikk ikke krysse brua.
Fortell kvinnen og djevleboksen at bildet av meg er på alteret.
Vi kom oss aldri til alteret.
- Hva? - Vi møtte på...
- Miguel? - Mamá Imelda.
Hva foregår?
Er dere Rivera-familien?
- Dere er forbannet. - Hva?
Man skal gi til de døde på Día de los Muertos. Du stjal fra dem!
- Men jeg stjal ikke gitaren. - Gitaren?
Den tilhørte tippoldefaren min. Han ville jeg skulle ha den.
Ikke snakk om den musikeren. Han er som død for denne familien.
Dere er alle døde.
Beklager. Hvem sin alebrije er det?
Det er bare Dante.
Han ser ikke ut som en alebrije.
Han ser ut som en vanlig hund.
Eller ei pølse noen mistet i en frisørsalong.
Uansett hva han er, er jeg forferdelig allergisk.
Men Dante har ikke noe hår.
Og jeg har ingen nese, men her er vi.
Men ingenting av dette forklarer hvorfor jeg ikke kom meg over.
Å!
Tok du bildet av meg av alteret?
- Ikke med vilje! - Hvordan sender vi ham tilbake?
Siden det er en familiesak...
...omgjør man en familieforbannelse ved familiens velsignelse.
Er det alt?
Få familiens velsignelse, så bør alt bli normalt.
Men du må gjøre det innen soloppgang.
Hva skjer ved soloppgang?
Híjole! Hånda di!
Rolig, Miguel, ikke besvim.
Ikke vær redd. Familien din er her. Du kan få velsignelsen nå.
Fløyelsblomst. Perdón, señora.
Se på den levende og si navnet hans.
Miguel.
Helt rett. Si: "Jeg gir deg min velsignelse."
Jeg gir deg min velsignelse.
Min velsignelse til å dra hjem...
...sette bildet av meg tilbake på alteret og aldri spille musikk.
Hva? Det kan hun ikke!
Teknisk sett kan hun si de betingelsene hun vil.
- Greit. - Gi blomsterbladet til Miguel.
Ingen skjeletter!
Mariachi-torget, her kommer jeg.
To sekunder og du bryter alt løftet.
Urettferdig. Det er mitt liv. Du har alt hatt ditt.
Papá Julio, gi meg din velsignelse.
Tante Rosita? Oscar?
Felipe? Tante Victoria?
Ikke gjør dette vanskelig, mijo. Gjør dette på min måte.
Hater du virkelig musikk så mye?
Du får ikke gjøre det samme som ham.
Det samme som ham. Han er i familie med meg.
- Hør på mamá Imelda. - Hun passer på deg.
Vær rimelig.
Con permiso, jeg må på toalettet. Jeg er straks tilbake.
Skal vi si at det ikke er toaletter i De Dødes Land?
Vámonos.
En familie leter etter en levende gutt.
Vil jeg bli musiker, trenger jeg en musikers velsignelse.
Vi må finne tippoldefaren min.
Vent, muchacho.
Jeg fant den levende gutten. Unnskyld, folkens.
Unnskyld.
Nei. Dante!
Forstyrre freden. Flykte fra en betjent. Forfalske et monobryn...
- Er det ulovlig? - Veldig.
Du må skjerpe deg, amigo.
Amigo? Så fint at du sier det, for jeg har hatt en...
...veldig vanskelig Día de Muertos, og jeg trenger en Amigo nå.
Og amigos hjelper sine amigos.
Hjelper du meg over brua i kveld, får du betalt.
Liker du de la Cruz? Han og jeg er gamle venner.
Du kan få plasser på fremste rad på hans Soloppgangsbonanza-show.
Jeg skal få deg backstage. Du kan møte ham.
Bare slipp meg over brua.
Jeg burde sperre deg inne resten av helligdagen.
Men skiftet er nesten over, og jeg vil besøke min levende familie.
Jeg lar deg slippe med en advarsel.
- Får jeg kostymet mitt tilbake? - Nei.
Litt av en Amigo.
Hei! Kjenner du virkelig de la Cruz?
Hvem vil... Ay! Du lever!
Ja, og vil jeg tilbake til De Levendes Land...
...trenger jeg de la Cruz' tillatelse.
Så underlig spesifikt.
Han er tippoldefaren min.
Han er din tipp... Hva?
Vent, vent, vent.
Vent. Nei, vent, vent.
Du skal tilbake til De Levendes Land!
Kanskje dette ikke er noen god...
Nei, niño! Jeg kan hjelpe deg. Du kan hjelpe meg.
Vi kan hjelpe hverandre. Men viktigst, du kan hjelpe meg.
- Miguel! - Jeg heter Héctor.
Så fint.
Espérame, småen.
Ay, han vil få seg drept. Jeg trenger sjelelederen min... Pepita.
Hvem har blomsterbladet Miguel berørte?
Her. Snill alebrije.
Ay, ay, ikke rør deg. A ver. Se opp.
Aqui arriba, eso... Eh, la rayita.
Ok. Ta-da!
Død som en dronte.
Miguel, dette stedet går på minner.
Blir du godt husket, setter folk opp bilder av deg, og du får...
...besøke de levende på Día de Muertos. Hvis du ikke er meg.
Får du ikke krysse?
Ingen har satt opp bilde av meg. Men du kan endre det!
Er dette deg?
Muy guapo, hva?
Du lar meg få møte tippoldefaren min...
...og så setter jeg opp bilde av deg når jeg kommer hjem?
For en smart gutt! Ja! Flott idé! Et lite problem.
Det er vanskelig å møte de la Cruz, og jeg må krysse brua snart.
I kveld. Har du annen familie her?
Noen som er litt mer tilgjengelig?
Niks.
Ikke prøv å lure meg, småen. Du må ha annen familie.
Bare de la Cruz. Kan du ikke hjelpe meg, finner jeg ham selv.
Ok. Greit! Jeg skal få deg til tippoldefaren din.
Det blir ikke lett. Han er opptatt. Hva gjør du?
Jeg går som et skjelett. Glir inn i mengden.
Skjeletter går ikke slik.
- Du går slik. - Nei! Hold opp!
Jøss! Ernesto de la Cruz' Soloppgangsbonanza? Qué padre!
Hvert år arrangerer tippoldefaren din en teit konsert...
...for å avslutte Día de Muertos.
Og du kan få oss inn!
Du sa du hadde billetter til første rad!
Det... var en løgn. Unnskyld.
Slapp av, småen. Jeg skal få deg til ham.
Hvordan?
Jeg vet hvor han øver.
Forglem meg ei Og gråt ikke for meg
Best du har kjolen min, Héctor.
Hola, Ceci.
- Hola. - Ceci, jeg mistet kjolen.
Ya lo sabía!
Jeg må kle opp førti dansere før soloppgang.
Takk. Jeg mangler én Frida på et åpningsnummer!
Dante! Vi burde ikke være her inne.
Nei, Dante! Ven acá!
Hvordan kom du deg inn hit?
- Jeg fulgte min... - Å! Den mektige Xolo-hunden!
Fører av vandrende ånder. Hvilken ånd har du ført til meg?
Jeg tror ikke han er sjeleleder.
Denne verdenens alebrijes kan ta mange former.
De er like mystiske som de er mektige.
Eller kanskje han bare er en hund. Kom, se for meg.
Du er publikum. Mørke.
Og fra mørket, en enorm papaya.
Det kommer dansere fra papayaen, og alle er meg.
Og de drikker melk fra moren sin, som er en kaktus.
Men som også er meg. Og melken er tårer.
Er det for tydelig?
Akkurat tydelig nok?
Det kunne trengt musikk. Hva om du likte...
Og så kunne det gå...
Og hva om alt brant?
Ja! Brann! Overalt!
Inspirert! Du er en kunstnersjel.
Danserne går ut. Musikken fader ut, lysene slukkes.
Og Ernesto de la Cruz stiger opp på scenen!
Hva?
Han synger litt, solen går opp, alle jubler...
Unnskyld, hvor er den ekte de la Cruz?
Ernesto øver ikke!
Han er for opptatt med den fancy festen i høyhuset sitt.
Småen, ikke røm fra meg. Slutt å plage kjendisene.
Du sa bestefaren min ville være her!
Han arrangerer en stor fest på andre siden av byen.
Latsabb. Hvem møter ikke opp til sin egen øvelse?
Hvorfor inviterte han ikke deg om dere er gode venner?
Han er din tippoldefar. Hvorfor er ikke du invitert?
Gustavo! Vet du noe om denne festen?
Den er heftig!
Men bare de på gjestelisten slipper inn, Chorizo.
Det er Chorizo! Choricito!
- Veldig morsomt, dere. - Chorizo?
Denne fyren er berømt. Spør ham hvordan han døde.
Jeg vil ikke snakke om det.
Han satte en Chorizo i halsen!
Nei, jeg ble matforgiftet. Stor forskjell.
Derfor liker jeg ikke musikere. Selvhøytidelige tosker.
- Jeg er musiker! - Er du?
Vil du møte Ernesto, er det en musikkonkurranse...
...på De la Cruz-plassen. Vinneren får spille på festen hans.
Nei. Småen, du er loco om du tror...
Jeg må få min tippoldefars velsignelse!
Vet du hvor jeg får tak i en gitar?
Jeg kjenner en fyr.
Har du funnet gutten vår, Pepita?
- Et fotspor! - Det er en Rivera-sko.
- Størrelse 39! - Og en halv.
- Innovervendt. - Miguel.
Hvorfor vil du bli musiker?
Tippoldefaren min var musiker!
Som hele livet opptrådte som en ape for totalt fremmede.
Nei takk. Nei! Guácala!
Hva vet du om det? Hvor langt er det til gitaren?
Vi er nesten framme.
Hold følge, småen. Kom igjen.
- Fetter Héctor! - For en gjeng! Onkel!
- ¿Qué onda? - Er du i familie med alle disse?
På en måte. Vi er dem uten fotografier eller altre.
Ingen familie å dra hjem til. Nesten glemt.
Så vi kaller hverandre fetter, onkel eller hva som helst.
- Héctor! - Tante Chelo!
Muchas gracias!
Spar litt til meg! Er Chicharrón her?
I bungalowen. Jeg vet ikke om han tar imot besøk.
Hvem liker vel ikke et besøk fra fetter Héctor?
Buenas noches, Chicharrón!
Jeg vil ikke se det dumme ansiktet ditt, Héctor.
Gi deg. Det er Día de Muertos. Jeg har med en gave.
- Kom deg vekk. - Det ville jeg gjort.
Men jeg og vennen min, Miguel...
Vi må låne gitaren din.
- Gitaren min? - Ja.
- Min elskede gitar? - Du skal få den tilbake straks.
Som da du lovet å levere tilbake varebilen min? Eller minikjøleskapet?
- Du skjønner... - Eller serviettene mine?
Lassoen? Lårbeinet?
- Ikke som de gangene. - Hvor er lårbeinet mitt? Din...
- Går det bra, Amigo? - Jeg svinner bort, Héctor.
Jeg føler det. Jeg kunne ikke spilt om jeg ville.
Spill noe du.
Nei. Jeg spiller ikke lenger, Cheech. Gitaren er til gutten.
Du må gjøre deg fortjent til den.
Ay, bare for deg, Amigo.
Noen ønsker?
Du kan favoritten min, Héctor.
Vel, alle har hørt om Juanita
Hu har ett brunt og ett blått øye
Med tenna ut Og med kinna inn
Og... med...
Knokene hengende ned
- Teksten er ikke slik. - Det er barn her.
Med hår som tornebusker
Og hjulbeint det var hu til gangs
Og var jeg ikke så bælstøgg
Så hadde jeg kanskje hatt sjangs
Vekker minner.
Gracias.
Vent. Hva skjedde?
Han har blitt glemt.
Når ingen levende husker deg...
...forsvinner du fra denne verdenen. Det er den siste døden.
Hvor ble det av ham?
Ingen vet det.
Men jeg har møtt ham. Jeg kan huske ham når jeg drar tilbake!
Det fungerer ikke slik, småen.
De som kjente oss mens vi levde...
...må videreføre fortellingene om oss.
Men ingen levende kan fortelle om Cheech.
Det skjer med alle til slutt.
Kom igjen, de la Cruzcito, du må vinne en konkurranse.
Du sa du hatet musikere. Du sa ikke du var en.
Hvordan tror du jeg kjente oldefaren din?
Vi spilte sammen. Jeg lærte ham alt han kan.
No manches! Spilte du med Ernesto de la Cruz...
...historiens største musiker?
Morsomt. Kanskje historiens beste øyenbryn.
Men musikken hans er ikke så stor.
Du vet ikke hva du snakker om.
Velkommen til De la Cruz-plassen! Showtime, småen!
Llévelo! T-skjorter! Vinglehoder!
Bienvenidos a todos!
Hvem er klare for litt música?
Det er en konkurranse, amigos.
Vinneren får spille for mesteren selv, Ernesto de la Cruz...
...på fiestaen hans i kveld!
Det er billetten vår, muchacho.
La konkurransen begynne!
Hva er planen? Hva skal du spille?
Definitivt Forglem meg ei.
- Ikke den. - Den er hans mest populære sang!
Den er for populær.
Forglem meg ei Om jeg må forlate deg
- Forglem meg ei... - Og gråt ikke for meg
- Hva med Poco Loco? - Epa! Den sangen er bra!
De la Cruzcito? Du er standby. Los Chachalacos, dere er neste.
Los Chachalacos!
Er du alltid så nervøs før en opptreden?
Jeg vet ikke. Jeg har aldri opptrådt før.
Hva? Du sa du var musiker!
Jeg er det! Jeg vil bli det.
- Ay! - Når jeg vinner.
Er det planen? Nei. Du må vinne. Livet ditt avhenger av...
...at du vinner. Og du har aldri gjort det før. Jeg går opp.
- Nei! Jeg må gjøre dette. - Hvorfor det?
Hvordan kan jeg kalle meg musiker om jeg ikke kan synge én sang?
Hva gjør det?
For jeg vil ikke bare få de la Cruz' velsignelse...
...jeg må bevise at jeg er den verdig.
For en fin følelse på et veldig dårlig tidspunkt!
Ok. Vil du opptre? Da må du opptre!
Først må du slappe av. Bli kvitt nervene.
Gi meg ditt beste grito.
- Mitt beste grito? - Rop! Få det ut.
Det føles godt. Nå du.
Kom igjen, gutt.
De la Cruzcito, det er din tur nå!
Miguel, se på meg. Du klarer dette.
Fang oppmerksomheten deres og ikke slipp den.
Få dem til å høre etter, småen. Du klarer dette.
De la Cruzcito!
Hva gjør han? Hvorfor spiller han ikke?
Få tilbake de syngende hundene!
Qué bien! Vámonos! Hoo!
Om jeg ser at det er regn Ay mi amor, ay mi amor
Sier du at det er sol Ay mi amor, ay mi amor
Hvor setter jeg mine sko Ay mi amor, ay mi amor
Du vil bruke dem som hatt! Ay mi amor, ay mi amor
Du gjør meg un poco loco Un poqui-ti-ti-to loco
Du får meg til å gjette Jeg nikker og jeg svetter
Har ikke gått fra vettet
Jeg er bare un poco loco
Nei! Nei!
- Ikke dårlig til å være en død fyr. - Du er ikke dårlig selv, gordito! Eso!
Han er i nærheten! Finn ham!
Selv om du gjør meg loco Så er det bare poco
Om jeg ikke forstår deg
Når dine tanker når meg
Så vet du at du får meg Du er un poco loco
- Vi leter etter en levende gutt. - Omkring tolv?
Har du sett en levende gutt?
Un poqui-ti-ti-ti-ti-ti- ti-ti-ti-ti-to loco
Du var flink! Jeg er stolt av deg. Eso!
Otra! Otra!
- Hvor skal du? - Vi må vekk herfra!
Er du gal? Vi holder på å vinne.
Damas y caballeros, jeg har en nødmelding.
Vær på utkikk etter en levende gutt som heter Miguel.
Tidligere i kveld rømte han fra familien sin.
De vil bare sende ham tilbake til De Levendes Land.
Vent. Du sa at de la Cruz var din eneste slektning.
Den eneste som kunne sende deg hjem.
Jeg har andre slektninger, men...
Kunne du tatt med bildet av meg tilbake før?
Men de hater musikk. En musiker må velsigne meg.
- Du løy for meg! - Og det sier du.
Se. Jeg holder på å bli glemt.
Jeg vet ikke om jeg klarer meg kvelden ut.
Jeg går ikke glipp av sjansen til å krysse brua fordi...
...du vil leve ut en dum musikkfantasi.
- Den er ikke dum. - Jeg tar deg med til familien din.
- Slipp meg! - Du vil takke meg senere.
Du vil ikke hjelpe meg. Du tenker bare på deg selv!
Behold det dumme bildet. Hold deg unna meg!
Nei!
Småen! Hvor ble det av deg?
Småen! Jeg er lei for det! Kom tilbake!
Dante, cállate! Nei! Hold opp, Dante.
Han kan ikke hjelpe meg. Dante! Hold opp!
La meg være i fred!
Du er ingen sjeleleder. Bare en dum hund. Vekk!
- Det er ham! - Den levende gutten!
- Jeg har hørt om ham. Se! - Han lever!
- Han lever. - Gutten lever!
Slutt med dette tullet, Miguel!
Jeg gir deg min velsignelse, og du skal hjem.
Jeg vil ikke ha din velsignelse!
Stans!
Kom tilbake! Miguel!
Jeg prøver å redde livet ditt!
- Du ødelegger livet mitt! - Hva?
Bare musikk gjør meg lykkelig. Og du vil ta det fra meg.
Du vil aldri forstå.
Jeg trodde du hatet musikk.
Jeg elsket musikk! Jeg husker følelsen...
...da mannen min spilte og jeg sang, og bare det telte.
Men da vi fikk Coco, var det noe i livet mitt som...
...telte mer enn musikk. Jeg ville slå rot.
Han ville spille for verden.
Begge ofret noe for å få det vi ville.
Nå må du ta et valg.
Men jeg vil ikke velge side!
Hvorfor kan du ikke velge min side? Slektninger skal gjøre det.
Støtte deg. Men det vil du aldri.
- Kos dere. - Så spennende!
El Santo. Jeg er en stor fan! Får jeg...
Gracias, Señor.
- Invitasjon? - Det er i orden.
Jeg er Ernestos tippoldebarn.
- Disculpem señores... - Hei, dere! Det er poco loco!
- Du tok helt av i kveld! - Dere også!
Oss musikere imellom... Jeg trenger en tjeneste.
Konkurransevinnerne. Gratulerer, chicos.
Takk, dere!
- Kos deg på festen, lille músico! - Gracias!
Å!
Se! Det er Ernesto!
De la Cruz!
Señor de la Cruz!
Unnskyld! Señor de la Cruz!
Ikke la et øyeblikk slippe unna når du ser det.
Grip det.
Han her er klok.
Vi er nesten framme, Dante.
Señor de la Cruz!
Men hva kan vi gjøre? Det er håpløst...
- Du må ha tro, søster. - Men, padre, han vil aldri høre.
Han vil høre... på musikk.
Señoras y señores, Buenas tardes Buenas noches
Buenas tardes, Buenas noches Señoritas y señores
Å få være her i kveld Bringer glede, qué alegría
For musikken er mitt språk Og hele verden er min famil'ie
For musikken er mitt språk...
Går det bra, niño?
Du er gutten fra De Levendes Land.
Vet du om meg?
Alle har snakket om deg. Hvorfor har du kommet hit?
Jeg er Miguel. Tippoldebarnet ditt.
Har jeg et tippoldebarn?
Jeg trenger din velsignelse, så jeg kan dra hjem og bli musiker.
Akkurat som deg. Resten av familien vår ville ikke høre.
Men jeg håpet du ville det.
Du har et kjempetalent. Hvordan kan jeg la være å høre?
Jeg har et tippoldebarn!
- Se! Det er Frida! - Ja, det er meg. Frida Kahlo.
- Det er en ære, señora. - Gracias.
Hei, Negrete! Infante! Har du møtt tippoldebarnet mitt?
Tippoldebarnet mitt.
Han lever! Og er musiker!
Smilehull. Ikke noe smilehull.
Ikke noe smilehull!
For vennskapet vårt.
Jeg ville ha gjort alt for deg, mi Amigo. Salud!
Gift!
Jeg gjorde alle mine egne stunt.
Om jeg må forlate deg Forglem meg ei...
Alt dette kom fra mine utrolige fans i De Levendes Land.
Jeg vet ikke hva jeg skal gjøre med alle gavene deres.
Hva er galt? Er det for mye? Du virker overveldet.
- Nei! Alt er flott! - Men?
Men jeg har sett opp til deg hele livet.
Du oppnådde faktisk suksess!
Men har du angret på at du valgte musikken over alt annet?
Det var vanskelig å dra fra hjembyen min og ut på egen hånd...
Forlate familien din?
Sí. Men jeg kunne ikke gjort annet.
Man kan ikke fornekte den man egentlig er.
Og du, tippoldebarn, er egentlig musiker!
Du og jeg er kunstnere, Miguel. Vi kan ikke tilhøre én familie.
Verden er familien vår.
Fyrverkeriet har begynt!
Snart flytter festen seg over byen til min Soloppgangsbonanza.
Kom til konserten! Du skal være æresgjesten!
- Mener du det? - Selvsagt.
Jeg kan ikke. Jeg må hjem før soloppgang.
Jeg må virkelig få deg hjem.
Det har vært en ære. Synd at du må dra, Miguel.
Jeg håper du dør veldig snart.
Du skjønner hva jeg mener.
- Miguel, her er min vels... - Vi hadde en avtale, småen.
Hvem er du? Hva skal dette bety?
Frida! Jeg trodde ikke du kom.
Du lovet å ta med bildet av meg tilbake, Miguel.
Kjenner du denne mannen?
Jeg møtte ham i kveld. Han sa han kjente deg.
Héctor?
Vær så snill, Miguel. Sett opp bildet av meg.
Du blir glemt, min venn.
- Hvem sin feil er det? - Vær så snill...
Du tok sangene mine. De gjorde deg berømt.
Hva?
Blir jeg glemt, er det fordi ingen vet at jeg skrev dem!
Det er sinnssykt! De la Cruz skrev sine egne sanger.
Skal du si det til ham eller jeg?
Jeg mente ikke å ta æren. Vi var et flott team, men du døde...
...og jeg sang sangene dine fordi jeg ville du skulle leve videre.
Så sjenerøst!
Dere spilte virkelig sammen.
Jeg vil ikke krangle, bare at du skal rette det opp.
Miguel kan sette opp bildet av meg, og jeg kan krysse brua.
Jeg kan se datteren min. Ernesto, husker du natta jeg dro?
Det er lenge siden.
Vi drakk sammen, og du sa du ville gjøre alt...
...for amigoen din. Nå ber jeg deg.
Gjøre alt? Som i filmen?
- Hva? - Det er don Hidalgos skål.
I de la Cruz-filmen, El Camino a Casa.
- Jeg snakker om mitt virkelige liv. - Nei! Det er med. Se!
Så sant som det er sagt. Vi må skåle for vennskapet vårt!
Jeg ville gjort alt for deg, mi Amigo.
Men i filmen forgifter don Hidalgo drikken.
- Salud! - Gift!
Den kvelden jeg dro, Ernesto...
Vi hadde vært på turné i månedsvis. Jeg fikk hjemlengsel...
...og pakket ned sangene mine.
Vil du gi opp nå når drømmen vår snart er oppfylt?
Dette var din drøm. Du vil klare deg.
Jeg klarer ikke dette uten sangene dine, Héctor.
Jeg drar hjem. Bare hat meg, men jeg har bestemt meg.
Jeg kan ikke hate deg. Må du dra, skal vi skåle først.
For vennskapet vårt.
Jeg ville gjort alt for deg, mi Amigo. Salud!
Du fulgte meg til jernbanestasjonen. Men jeg hadde vondt i magen.
Jeg trodde det var noe jeg hadde spist.
Kanskje det var chorizoen, min venn.
Eller noe jeg drakk.
Jeg våknet død.
Du forgiftet meg.
Du forveksler filmer med virkeligheten, Héctor.
Jeg har hele tida trodd det bare var uflaks.
Jeg trodde aldri du kunne ha... At du...
- Hvordan kunne du? - Héctor!
Vakter!
Du tok fra meg alt! Rotte!
Ta dere av ham. Han er ikke frisk.
Jeg ville bare dra hjem. Nei!
Unnskyld. Hvor var vi?
Du skulle velsigne meg.
Ja. Sí.
Miguel, renommeet mitt...
Det er veldig viktig for meg. Du må ikke tro...
At du drepte Héctor for å ta sangene hans?
Du tror vel ikke det?
Nei. Alle vet at du er snill.
Papá Ernesto, velsignelsen min?
Vakter? Ta dere av Miguel. Han blir her lenger.
Hva? Men vi er i familie!
Og Héctor var min beste venn.
Suksess er ikke gratis, Miguel.
Du må gjøre alt for å gripe øyeblikket.
Jeg vet du skjønner.
Nei!
Slipp meg! Nei!
Hjelp! Kan noen høre meg? Jeg vil hjem.
- Héctor? - Gutt?
Du hadde rett. Jeg skulle dratt tilbake til familien min.
De sa jeg ikke måtte være som de la Cruz, men jeg hørte ikke.
Jeg sa at jeg ikke brydde meg om de husket meg.
Jeg brydde meg ikke om jeg var på alteret.
Småen, det går bra.
Jeg sa jeg ikke brydde meg.
Héctor?
Hun glemmer meg.
- Hvem? - Datteren min.
Du ville krysse brua på grunn av henne.
Jeg ville bare se henne igjen. Jeg skulle ikke forlatt Santa Cecilia.
Skulle ønske jeg kunne be om unnskyldning.
Fortelle at hennes papá prøvde å dra hjem.
At han var veldig glad i henne.
Min Coco...
Coco?
Hvor fikk du tak i dette?
Det er mamá Coco. Det er mamá Imelda.
Er det deg?
Er vi... i familie?
Jeg håpet alltid å treffe henne igjen. At hun ville savne meg.
Kanskje sette opp bilde av meg. Men det skjedde aldri.
Vet du hva det verste er?
Selv om jeg aldri fikk møte Coco blant de levende...
...trodde jeg jeg ville møte henne her. Gi henne en stor klem.
Men hun er den siste som husker meg.
Med det samme hun forsvinner fra de levende...
Forsvinner du herfra. Du vil aldri møte henne.
Noensinne.
Jeg skrev en sang til henne en gang.
Vi sang den hver kveld til samme tid.
Uansett avstand mellom oss.
Jeg ville gitt alt for å synge den for henne én... siste... gang.
Forglem meg ei
Om jeg må forlate deg Forglem meg ei
Og gråt ikke for meg
For selv om jeg er langt av sted Er du mitt hjertes klang
Hver kveld langt vekk fra deg Så synger jeg en hem'lig sang
Forglem meg ei
Papá!
Vi er alltid sammen, vi Så husk på meg
Er i gitarens melodi
Vit at jeg er med deg Det er alltid du og jeg
Til du er i min favn igjen
Forglem meg ei
Han stjal gitaren og sangene dine.
Verden burde huske deg, ikke de la Cruz!
Jeg skrev ikke Forglem meg ei til verden, men til Coco.
Jeg er en ynkelig tippoldefar.
Tuller du? For litt siden trodde jeg jeg var i slekt med en morder.
En kraftig forbedring. Hele livet mitt har noe...
...gjort meg annerledes, uten at jeg visste hva det kom fra.
Men nå vet jeg at det kommer fra deg.
Jeg er stolt over å være i familie med ham!
Dante?
Dante!
Det er Dante!
- Imelda! - Héctor.
Du ser godt ut.
Dante! Du visste han var min papá Héctor hele tida!
Du er en ekte sjeleleder.
Hvem er god sjeleleder? Det er du!
Dante!
Der er de!
Miguel! Miguelito! Se, det er Miguel! Han er i orden.
Gracias, Dios mío. Qué bueno.
Mijo, jeg var så redd! Gudskjelov at vi fant deg i tide.
Og du... Hvor mange ganger må jeg avvise deg?
Imelda.
Jeg vil ikke ha noe med deg å gjøre. Verken levende eller død!
Jeg beskyttet familien min mot dine feil i flere tiår.
Etter fem minutter med deg må jeg fiske ham ut av et slukthull!
Jeg var ikke der på grunn av Héctor.
Han var der på grunn av meg. Han prøvde bare å få meg hjem!
Jeg ville ikke høre etter, men han hadde rett.
Ingenting er viktigere enn familien.
Jeg vil godta velsignelsen din.
Og betingelsene dine. Men først må jeg finne de la Cruz.
For å skaffe bildet av Héctor.
- Hva? - Så han kan møte Coco igjen.
Héctor burde være på vårt alter. Han er i familien vår.
Han forlot denne familien.
Han prøvde å dra hjem til deg og Coco. Men de la Cruz drepte ham!
- Det er sant, Imelda. - Og hva så?
Du forlater meg alene med et barn...
...og jeg skal bare tilgi deg?
Imelda, jeg...
Héctor!
Snart har jeg ikke mer tid igjen. Det er Coco.
Hun holder på å glemme deg.
Du må ikke tilgi ham. Men vi burde ikke glemme ham.
Jeg ville glemme deg.
At Coco skulle glemme deg også, men...
Dette er min feil, ikke din.
Beklager, Imelda.
Miguel, drar du hjem om vi hjelper ham med bildet?
Ikke mer musikk?
Familien kommer først.
Jeg kan ikke tilgi deg.
Men jeg skal hjelpe deg.
Hvordan kommer vi oss til de la Cruz?
Jeg vet kanskje en måte.
Soloppgangsbonanza!
- Lykke til, muchacho. - Gracias, Frida.
- Få hjelpe deg med... - Ikke rør meg!
- Kjenner alle planen? - Finn bildet av Héctor.
- Gi det til Miguel. - Send Miguel hjem.
Har du blomsterbladene?
Nå må vi bare finne de la Cruz.
Ja?
Kjenner jeg ikke deg?
For at du drepte mitt livs kjærlighet!
- Hvem i... - Hun mener meg!
- Er jeg ditt livs kjærlighet? - Vet ikke. Jeg er ennå sint på deg.
Héctor! Hvordan...
Og det for at du prøvde å drepe barnebarnet mitt.
- Barnebarn? - Hun mener meg!
Deg! Er du i familie med Héctor?
Bildet!
Etter ham!
Vakter! Ayúdenme!
- Du sa ditt livs kjærlighet. - Jeg vet ikke hva jeg sa.
Det hørte jeg.
Gjør deg klar. Du skal opptre om tretti sekunder.
Ay! Miguel! Jeg har det!
Skynd deg! Kom igjen!
Mine damer og herrer...
...den enestående Ernesto de la Cruz!
Få henne av scenen.
Syng!
Slipp meg!
Jeg glemte hvordan det føltes.
Du kan det ennå.
Miguel, jeg gir deg min velsignelse.
Til å dra hjem, sette fram bilder av oss og aldri...
Aldri spille musikk igjen.
Aldri glemme hvor glad familien din er i deg.
Du skal hjem.
Du skal ingen steder.
Imelda!
Trekk tilbake, alle sammen. Ikke et skritt til.
Dante!
Stans, Ernesto! La gutten være i fred.
Héctor, jeg har jobbet for hardt til å la ham ødelegge alt.
Han er et levende barn, Ernesto.
Han er en trussel!
Trodde dere han fikk dra tilbake til De Levendes Land med bildet?
For å holde minnet om deg levende? Nei.
- Du er en feiging! - Jeg er Ernesto de la Cruz.
Historiens største musiker!
Héctor er den egentlige musikeren.
Du bare drepte ham og stjal sangene hans!
Drepte?
Jeg gjør det som trengs for å gripe øyeblikket.
Det som trengs.
Nei!
Miguel!
Unnskyld, gamle venn. Men showet må fortsette.
Vær så snill, mi familia.
Morder!
Orkester. Én, to, én...
Forglem meg ei Om jeg må forl... Hei!
Se!
Snill pusekatt.
Sett meg ned! Vær så snill! Jeg bønnfaller deg! Hold opp!
Nei!
Hva har jeg gått glipp av?
Farvel, Dante!
Miguel!
Héctor! Bildet... Jeg mistet det!
Det går bra, mijo.
Héctor! Héctor?
Coco.
Nei! Vi kan fortsatt finne bildet.
Miguel, det er nesten soloppgang.
Nei. Jeg kan ikke forlate deg.
Jeg lovet å sette opp bildet av deg, at du skulle få se Coco.
Vi har begge sluppet opp for tid, mijo.
Nei! Hun kan ikke glemme deg!
Jeg ville bare hun skulle vite at jeg var glad i henne.
- Héctor! - Du har vår velsignelse, Miguel.
Uten betingelser.
Nei! Papá Héctor, vær så snill!
Nei!
- Dra hjem. - Jeg lover å ikke la Coco glemme deg!
Der er han!
Miguel! Stans!
- Hvor har du vært? - Jeg må treffe mamá Coco.
Hva gjør du med den... Gi meg den!
Miguel, stans! Miguel!
Mámá Coco? Hører du meg? Det er Miguel.
Jeg møtte din papá. Husker du ham?
Vær så snill! Glemmer du ham, forsvinner han for godt.
Miguel, åpne døra!
Her. Dette var gitaren hans. Spilte han for deg på den?
Der er han! Papá! Husker du ham?
- Miguel! - Vær så snill! Ikke glem ham.
Hva gjør du med den stakkars kvinnen? Det går bra, mamita.
Hva er det med deg?
Jeg trodde jeg hadde mistet deg.
Unnskyld, papá.
Vi er sammen nå. Det er det som teller.
Ikke alle av oss.
Det går bra, mamita. Miguel, be mamá Coco om unnskyldning.
Mamá Coco?
Nå? Be om unnskyldning!
Mamá Coco? Din papá ville du skulle høre denne.
Mamá, vent!
Forglem meg ei
Om jeg må forlate deg
Forglem meg ei
Og gråt ikke for meg
For selv om jeg er langt av sted
Er du mitt hjertes klang Hver kveld langt vekk fra deg
Så synger jeg en hem'lig sang
Forglem meg ei
Vi er alltid sammen, vi
Så husk på meg
Er i gitarens melodi
Vit at jeg er med deg, det er alltid du og jeg
Til du er i min favn igjen
Forglem meg ei
Elena? Hva er galt, mija?
Ingenting, mamá. Slett ingenting.
Min papá pleide å synge den sangen for meg.
Han var glad i deg, mamá Coco.
Din papá var veldig glad i deg.
Jeg beholdt brevene hans.
Dikt han skrev til meg. Og...
Papá var musiker.
Da jeg var lita jente...
...sang han og mamá vakre sanger.
ETT ÅR SENERE
Forglem meg ei
Og her borte er en av Santa Cecilias største skatter.
Huset til den anerkjente sangskriveren Héctor Rivera.
Brevene Héctor skrev hjem til datteren Coco, inneholder teksten...
...til alle favorittsangene deres. Ikke bare Forglem meg ei.
Og den mannen er din papá Julio.
Og der er tante Rosita og tante Victoria.
Og de to er Oscar og Felipe.
De er ikke bare gamle bilder, men familien vår...
...og de stoler på at vi husker dem.
Si jeg er sprø eller at jeg er rar
Ha et fint besøk, Héctor.
Men i natt tror jeg du dukket opp i min drøm
- Papá! - Coco!
Når jeg åpnet min munn kom det en melodi
Og du kunne hvert ord og vi sang i harmoni
Til en sang som ble spilt på hver streng av vår sjel
Og den taktfaste rytmen som ville oss vel
Og vårt kjærlighetsbånd lever i kropp og ånd
I hvert et slag i fra mitt corazón
Vårt kjærlighetsbånd lever i kropp og ånd
I hvert et slag i fra mitt corazón
Ay mi familia Oiga me gente
Canten a coro La det bli kjent
Vårt kjærlighetsbånd lever i kropp og ånd
I hvert et slag i fra mitt corazón
Ay mi familia Oiga me gente
Canten a coro La det bli kjent
Vårt kjærlighetsbånd lever i kropp og ånd
I hvert et slag i fra mitt corazón
Norske tekster: Jon Ivar Sæterbø